**IZVJEŠTAJ**

***o radu i stanju u upravnim oblastima iz nadležnosti Ministarstva prosvjete***

***u 2019. godini***

**Podgorica, mart 2020. godine**

SADRŽAJ

UVOD 2

1. NORMATIVNO-PRAVNI POSLOVI I HARMONIZACIJA PROPISA 3

2. OBLAST PROSVJETE 5

2.1. Predškolsko vaspitanje i obrazovanje 5

2.2. Osnovno obrazovanje i vaspitanje 6

2.3. Inkluzivno obrazovanje 8

2.4. Manjinski narodi i druge manjinske nacionalne zajednice – obrazovanje na albanskom jeziku 8

2.5 Srednje opšte obrazovanje (gimnazije) i stručno obrazovanje 10

Državna nagrada „Oktoih“ 12

Fond za kvalitet i talente 13

Nacionalni savjet za obrazovanje 13

3. OBLAST VISOKOG OBRAZOVANJA 15

3.1. Direkcija za visoko obrazovanje i ENIC/NARIC centar 15

4. ODJELJENJE ZA MEĐUNARODNU SARADNJU 17

5. INFORMACIONO-KOMUNIKACIONE TEHNOLOGIJE 21

6. INVESTICIONE AKTIVNOSTI KOJE SE ODNOSE NA OBJEKTE ŠKOLSKE INFRASTRUKTURE 23

7. OBLAST FINANSIRANJA RADA OBRAZOVNO-VASPITNIH USTANOVA I INVESTICIJA 24

8. NACIONALNI OKVIR KVALIFIKACIJA 25

9. OCJENA STANJA 27

Na osnovu člana 65 Zakona o državnoj upravi („Službeni list Crne Gore“, br. 078/18 od 4. 12. 2018), a u skladu sa Programom rada Vlade za 2020. godinu, Ministarstvo prosvjete podnosi

**IZVJEŠTAJ**

**o radu i stanju u upravnim oblastima iz nadležnosti Ministarstva prosvjete**

# UVOD

Ministarstvo prosvjete vrši poslove uprave u oblasti prosvjete, u skladu sa djelokrugom rada utvrđenim Uredbom o organizaciji i načinu rada Državne uprave („Sl. list CG“, br. 87/18, 2/19 i 38/19). Pored poslova utvrđenih ovom Uredbom, Ministarstvo prosvjete obavlja i poslove koji su utvrđeni: Opštim zakonom o obrazovanju i vaspitanju („Službeni list RCG“, br. 64/02, 31/05 i 49/07 i „Službeni list CG“, br. 45/10, 45/11, 36/13, 39/13 i 44/13, 47/17); Zakonom o osnovnom obrazovanju i vaspitanju („Službeni list RCG“, br. 64/02 i 49/07 i „Službeni list CG“, 45/10 i 39/13, 47/17); Zakonom o predškolskom vaspitanju i obrazovanju („Službeni list RCG“, br. 64/02 i 49/07 i „Službeni list CG“, br. 45/10 i 40/11, 47/17); Zakonom o obrazovanju djece sa posebnim obrazovnim potrebama („Službeni list RCG“, br. 80/04 i „Službeni list CG“, br. 45/10,47/17); Zakonom o gimnaziji („Službeni list RCG“, br. 64/02 i 49/07 i „Službeni list CG“, br. 45/10; 39/13,47/17); Zakonom o stručnom obrazovanju („Službeni list RCG“, br. 64/02 i 49/07 i „Službeni list CG“, br. 45/10, 39/13 i 47/17); Zakonom o obrazovanju odraslih („Službeni list CG“, broj 20/11 i 47/17); Zakonom o visokom obrazovanju („Službeni list CG“, br. 44/14 i 52/14, 47/15, 40/16, 42/17, 71/17, 55/18, 3/19, 17/19, 47/19 i 72/19); Zakonom o priznavanju inostranih obrazovnih isprava i izjednačavanju kvalifikacija („Službeni list CG“, br. 57/11); Zakonom o nacionalnom okviru kvalifikacija („Službeni list CG“, br. 80/10), kao i podzakonskim aktima, donijetim za sprovođenje ovih zakona.

Rad Ministarstva prosvjete u 2019. godini odnosio se:

* na realizaciju Programa rada Vlade za 2019. godinu i zaključaka Vlade;
* na zaokruživanje normativnog okvira za dalju reformu obrazovanja;
* utvrđivanje i vođenje politike razvoja obrazovno-vaspitnog sistema Crne Gore s donošenjem odgovarajućih strategija i unapređenjem procesa pripreme ustanova obrazovanja i vaspitanja za primjenu reformskih rješenja u 2019. godini, prema ranije definisanoj dinamici Ministarstva prosvjete;
* sprovođenje upravnih postupaka u oblasti:
	+ priznavanja i vrednovanja inostranih obrazovnih isprava;
	+ izdavanja licenci za rad ustanovama predškolskog, osnovnog, srednjeg i visokog obrazovanja i organizatorima obrazovanja odraslih i licenci za izvođenje novih obrazovnih programa;
	+ izdavanje propisanih saglasnosti;
	+ stručne i administrativne poslove za:
		- Nacionalni savjet za obrazovanje,
		- Savjet za kvalifikacije,
		- Savjet za visoko obrazovanje,
		- Eički komitet,
* finansiranje rada obrazovno-vaspitnih ustanova;
* druge poslove, u skladu sa propisima.

Izvještaj o radu Ministarstva prosvjete koncipiran je u više cjelina, odnosno oblasti rada iz djelokruga Ministarstva i to:

1. Normativno-pravni poslovi i harmonizacija propisa;
2. Oblast prosvjete;
3. Oblast visokog obrazovanja;
4. Oblast međunarodne saradnje;
5. Oblast informaciono-komunikacionih tehnologija;
6. Oblast investicionih ulaganja;
7. Oblast finansiranja rada obrazovno-vaspitnih ustanova i investicija;
8. Oblast nacionalnog okvira kvalifikacija.

# NORMATIVNO-PRAVNI POSLOVI I HARMONIZACIJA PROPISA

U 2019. godini su donijeti sljedeći zakoni:

* Zakon o akademskom integritetu („Službeni list CG“, br. 17/19);
* Zakon o izmjeni i dopuni Zakona o visokom obrazovanju (“Službeni list CG”, br. 17/19 i 47/19);
* Zakon o dopunama Zakona o visokom obrazovanju (“Službeni list CG”, br. 72/19).

Donijeti su sljedeći pravilnici:

* Pravilnik o načinu i postupku provjere znanja, vještina i kompetencija u postupku sticanja stručne kvalifikacije;
* Pravilnik o načinu, postupku i vremenu polaganja maturskog ispita u gimnaziji;
* Pravilnik o načinu ocjenjivanja učenika u osnovnoj školi;
* Pravilnik o izmjeni i dopunama Pravilnika o načinu, uslovima i postupku za usmjeravanje djece sa posebnim obrazovnim potrebama.

Donijeti su sljedeći kolektivni ugovori:

* Granski kolektivni ugovor za ustanove učeničkog i studentskog standarda;
* Kolektivni ugovor za Univerzitet Crne Gore;
* Granski kolektivni ugovor o izmjeni Granskog kolektivnog ugovora za oblast prosvjete;
* Kolektivni ugovor o izmjenama i dopunama Kolektivnog ugovora za Javnu ustanovu Viša stručna škola “Policijska akademija”;
* Kolektivni ugovor o izmjenama Kolektivnog ugovora za Javnu ustanovu Centar za stručno obrazovanje;
* Kolektivni ugovor o izmjenama Kolektivnog ugovora za Javnu ustanovu Ispitni centar.

**Sprovođenje propisa**

U izvršenju propisa u oblasti obrazovanja i vaspitanja Ministarstvo prosvjete je rješavalo u prvostepenom i drugostepenom upravnom postupku, izdavalo saglasnosti na opšta akta ustanova. U toku izvještajnog perioda primljeno je 116 žalbi, a iz prethodnog izvještajnog perioda prenijeto je neriješenih 169 žalbi pa je ukupno u radu bilo 285 drugostepenih upravnih predmeta u toku 2019. godine.

Ukupno je rješeno 258 žalbi od toga je 85 žalbi protiv odluka Komisije za izradu Konkursa i vrjednovanje ponuda za dodjelu sredstava iz Fonda za kvalitet i talente za školsku 2017/2018. godinu i 27 žalbi protiv Odluke Nacionalnog savjeta za obrazovanje broj: 023-1161/2019-31 od 17. jula 2019. godine.

U 2 predmeta je postupak po žalbi obustavljen.

Ukupno je usvojeno 56 žalbi, a odbijeno 200 žalbi.

Na kraju godine ostalo je 27 neriješenih žalbi koje su izjavljene protiv odluka Komisije za izradu Konkursa i vrednovanje ponuda za dodjelu sredstava iz Fonda za kvalitet i talente za školsku 2018/2019. godinu.

U drugostepenom upravnom postupku u izvještajnom periodu 20 žalbi nijesu riješene u propisanom roku.

U postupku priznavanja inostranih obrazovnih isprava (do nivoa visokog obrazovanja) podnijeto je 1.658 zahtjeva, od čega 1.463 za srednju školu i 195 za osnovnu školu, a iz prethodnog izvještajnog perioda prenijeto je neriješenih 881 zahtjeva, pa je ukupno u radu bilo 2.539 u toku 2019. godine. Riješeno i donijeto 738 rješenja za zahtjeve iz 2019. godine i 217 rješenja za zahtjeve iz prethodnog perioda, što je ukupan broj riješenih zahtjeva 955 u 2019. godini. U propisanom roku nije riješeno 1.584 zahtjeva koji su u postupku rješavanja. Donijeto je 35 rješenja o povraćaju taksi.

U postupku priznavanja inostranih obrazovnih isprava okolnosti koje utiču na dužinu trajanja upravnog postupka tj. njegovu efikasnost, prilikom priznavanja inostranih obrazovnih isprava za osnovno i srednje obrazovanje radi zapošljavanja, Ministarstvo je dužno da donese rješenje po zahtjevu za priznavanje isprave u roku od 30 dana od podnošenja zahtjeva. Međutim, u pojedinim predmetima taj rok je znatno duži od propisanog, iz razloga što odgovore od strane Ministarstva vanjskih poslova, u većini slučajeva, čekamo duže vremena, ponekad i više mjeseci.

U 2019. godini Ministarstvo prosvjete je podnijelo 2 krivične prijave protiv podnosioca zahtjeva za priznavanje falsifikovane inostrane diplome.

**Sprovođenje drugih nadležnosti iz djelokruga rada odjeljenja za normativno-pravne poslova**

Odjeljenje za normativno-pravne poslove u izvještajnom periodu dalo je saglasnosti na opšta i druga akta obrazovno-vaspitnih ustanova i to:

 Saglasnosti na opšta akta:

- 162 saglasnosti na pravilnike o organizaciji i sistematizaciji radnih mjesta i to: osnovnih i muzičkih škola 86, predškolskih ustanova, srednjih, obrazovnih centara, domova učenika i studenata 78.

- 115 saglasnosti na statute odnosno odluke o izmjenama i dopunama, odnosno statuta obrazovno-vaspitnih ustanova.

-mišljenje na:

Pravilnik o unutrašnjoj organizaciji i sistematizaciji Zavoda za školstvo;Pravilnik o unutrašnjoj organizaciji i sistematizaciji JU Ispitnog centra;Pravilnik o izmjenama i dopunama Pravilnika o unutrašnjoj organizaciji i sistematizaciji Zavoda za školstvo.

Ostalo:

-Rješenje o utvrđivanju minimalnog broja bodova potrebnih za upis u gimnaziju i četvorogodišnju stručnu školu za školsku 2019/2020. godinu;

-Odluke o promjeni naziva obrazovno-vaspitnih ustanova.

Osim navedenog, Odjeljenje je dalo162 pisana mišljenja i objašnjenja po zahtjevima fizičkih i pravnih lica u vezi s primjenom propisa iz oblasti obrazovanja, za tumačenje nivoa stručne spreme, odnosno vrsti kvalifikacija, tumačenja propisa, kao i usmena objašnjenja i upućivanje stranaka na odgovarajući postupak i saradnja sa drugim službama i resorima u vezi sa tim.

Takođe, dat je veliki broj mišljenjana nacrte i prijedloge zakona i drugih propisa, koje pripremaju druga ministarstva i organi uprave, koji su dostavljeni ovom ministarstvu na izjašnjavanje.

# OBLAST PROSVJETE

## Predškolsko vaspitanje i obrazovanje

U Crnoj Gori predškolsko vaspitanje i obrazovanje organizovano je za svu djecu do polaska u osnovnu školu. Ukupan broj djeceupisane u predškolsko vaspitanje i obrazovanje ove školske godine je 23.080, u okviru 170 vaspitnih jedinica, odnosno 778 grupa, a što je za 6,5% više nego školske 2018/2019. godine.

Tokom 2019. godine izgrađen je vrtić u Tuzima i počela je izgradnja vrtića u Rožajama, kao i nove škole u Bijelom Polju. Sa Bankom za razvoj Savjeta Evrope dogovoren je novi kredit u iznosu 10 miliona eura za izgradnju novih šest vrtića i totalnu rekonstrukciju jednog vrtića.

Cijeneći činjenicu da su vaspitne grupe brojne, obezbijedili smo angažovanje dodatnog kadra kako bi se prema povećanom broju djece uskladio i obezbijedio kvalitet rada u sigurnom okruženju.

Sprovedena je Kampanja „Zablistaću u vrtiću“ za rani razvoj i učenje u svim opštinama.

Usluge interaktivnih službi djeci iz ruralnih oblasti postoje u 16 opština – ukupno 28 punktova. Kroz sajmove inovativnih praksi zaposleni u svim javnim predškolskim ustanovama imali su priliku da predstave svoju praksu, razmijene iskustva, inovacije, kreativne prakse i unaprijede znanja i vještine. Obrađene su teme: Promocija ranog razvoja i rad s roditeljima, Rezultati interaktivnih službi, Didaktički i asistivni materijal. Dizajniran je i urađen link za školski portal.

Sprovedene su dvije obuke vaspitača za rad s djecom RE populacije: Rad s roditeljima i Razvoj samopouzdanja, aktivnog pristupa i odgovornosti. Takođe je realizovana i obuka za izradu specijalizovane didaktike u vrtićima. Sprovedeno je praktično vođenje (coaching) za programe: portfolio, interaktivne službe, prilagođavanje u radu sa djecom s posebnim obrazovnim potrebama i monitorinzi pohađanja RE djece.

## Osnovno obrazovanje i vaspitanje

Osnovno obrazovanje i vaspitanje, koje traje devet godina, obavezno je za svu djecu uzrasta od šest do 15 godina života. Mrežu osnovnih škola u Crnoj Gori čine 162 javne ustanove (242 područne ustanove), kao i četiri privatne osnovne škole. U školskoj 2018/2019. godini u javnim ustanovama osnovnim školama nastavu je pohađalo 67.495 učenika i to u sjevernoj regiji 17.354, u centralnoj 33.589 i 16.552 u južnoj regiji. Privatne osnovne škole pohađalo je 205 učenika.

U 2019. godini nastavljen je projekat CLIL (dio nastave se realizuje na engleskom jeziku) u još četiri odjeljenja prvog razreda u JU OŠ „Sutjeska“, Podgorica, JU OŠ „Rifad Burdžović Tršo“, Bijelo Polje, JU OŠ „29. novembar“ Dinoša, Tuzi i JU OŠ „Mileva Lajović-Lalatović“, Nikšić.

Osnovno muzičko i baletsko obrazovanje djeca mogu sticati istovremeno s pohađanjem osnovne škole. U Crnoj Gori je devet osnovnih muzičkih škola. Osnovno muzičko obrazovanje u školskoj 2018/2019. godini je pohađalo 4.859 učenika.

Vršnjačko nasilje jedan je od rizika kojem su izložena djeca i mladi, a u cilju analize stanja i predlaganja mjera za suzbijanje vršnjačkog nasilja i vandalizma u obrazovno-vaspitnim ustanovama u Crnoj Gori, Ministarstvo prosvjete formiralo je Komisiju čiji članovi su i predstavnici Ministarstva unutrašnjih poslova, Ministarstva finansija, Uprave policije, Zajednice opština i NVO „Roditelji“. Analiza je ukazala na potrebu donošenja strateškog dokumenta kojim su predviđene konkretne mjere koje se odnose na učenike, njihove roditelje, zaposlene u obrazovno-vaspitnim ustanovama i druge nadležne institucije. Vlada Crne Gore je na sjednici održanoj 20. juna 2019. godine donijela Program za suzbijanje vršnjačkog nasilja i vandalizma u obrazovno-vaspitnim ustanovama u Crnoj Gori s Akcionim planom 2019-2021. godina. Ciljevi Programa su poboljšanje prevencije nasilja i smanjena pojava vandalizma u obrazovno-vaspitnim ustanovama. Aktivnosti utvrđene Programom su: formiranje tima za praćenje pojave nasilja i vandalizma pri Ministarstvu prosvjete; formiranje timova za bezbjednost u svim školama; unapređenje Uputstva školama „Podjela odgovornosti i postupanje u cilju prevencije i u slučajevima pojave nasilja“, unapređenje pravnog okvira; sprovođenje odgovarajućih obuka; unapređenje modula za praćenje nasilja i vandalizma u MEIS aplikaciji; otvaranje telefonske linije za prijavu slučajeva nasilja i vandalizma u obrazovno-vaspitnim ustanovama; povezivanje škola i centara za socijalni rad; organizovanje službe tehničke zaštite i službe fizičke zaštite; izrada planova zaštite obrazovno-vaspitnih ustanova; poboljšanje bezbjednosti dvorišta obrazovno-vaspitnih ustanova; unapređenje saradnje s lokalnom upravom i Upravom policije.

Primjenjujući sistemski pristup razvoju nastavnog kadra, kao i osnivanje mikrobit klubova i njihovo opremanje u svim osnovnim školama u Crnoj Gori, stvaraju se preduslovi za razvoj potrebnih znanja za 21. vijek na sistemski i održiv način. Jedan od ključnih ciljeva projekta „Nastavnik za 21. vijek“ je poboljšanje profesionalnih vještina i znanja nastavnika razredne i predmetne nastave u osnovim školama kako bi kod učenika uzrasta od 6 do 14 godina podržali razvoj kritičkog mišljenja, rješavanje problema i kodiranje. Tokom 24 mjeseca, trodnevnom obukom, obuhvatiće se 4.556 nastavnika koji do sada nijesu bili dio programa „Škole za 21. vijek“. Realizacijom Projekta obučiće se i 20 novih trenera, u skladu sa standardima kvaliteta definisanim u projektu „Škole za 21. vijek“. Benefit Projekta je i opremanje svih osnovnih škola dodatnim komponentama za mikrobit koje će pomoći kvalitetniju i kompleksniju praksu programiranja, kako u mikrobit klubu kao vannastavnoj aktivnosti, tako i u učionici. Uslovi saradnje, prava i obaveze Ministarstva prosvjete i Britanskog savjeta utvrđeni su Sporazumom o saradnji na projektu „Nastavnik za 21. vijek“, koji je Vlada Crne Gore prihvatila na sjednici održanoj 26. decembra 2019. godine.

U skladu sa Strategijom za borbu protiv trgovine ljudima Ministarstvo prosvjete je u saradnji s Ministarstvom unutrašnjih poslova (Odjeljenje za borbu protiv trgovine ljudima) organizovalo obuke u Podgorici, Baru i Bijelom Polju kojima je prisustvovalo oko 90 nastavnika. U saradnji sa Zavodom za školstvo sprovedeno je istraživanje i prezentovani rezultati o nivou znanja djece školskog uzrasta o trgovini ljudima.

Takođe, u skladu sa Memorandumom o saradnji Ministarstva prosvjete i Centra za posredovanje Crne Gore, kao i Vladinim Programom razvoja alternativnog rješavanja sporova 2019-2021, organizovane su obuke nastavnika za školsku medijaciju. Seminarima je prisustvovalo 40 nastavnika. Pripremljen je flajer za učenike za školsku medijaciju za škole čiji nastavnici su pohađali obuku i formirani su školski timovi. Organizovan je okrugli sto na kojem su prezentovana iskustava iz naših škola i regiona.

Donijet je Program za razvoj i podršku talentovanim učenicima 2020-2022. godina koji ima za cilj da se nastavi sa reformom koja je započeta Strategijom za razvoj i podršku darovitim učenicima 2015-2019. godine. Opšti cilj Programa za razvoj i podršku talentovanim učenicima (2020-2022) jeste stvaranje sistemskih uslova za kvalitetno osnovno i srednje obrazovanje i vaspitanje talentovanih učenika. Ovaj cilj će se ostvariti realizacijom operativnih ciljeva:

* unaprijediti podršku i praćenje rada s talentovanim učenicima i poboljšati sistem evidentiranja talentovanih učenika i njihovih mentora;
* unaprijediti profesionalne kompetencije nastavnika za rad sa talentovanim učenicima;
* obogaćivanje kurikuluma u cilju podsticanja talenata i poboljšanje informatičke infrastrukture;
* unaprijediti sistem takmičenja organizovanjem njihovog većeg broja i primjenom viših oblika provjera znanja i vještina;
* obezbijediti dodatnu literaturu za talentovane učenike;
* unaprijediti mehanizme interne i eksterne evaluacije rada s talentovanim učenicima.

U toku je realizacija Programa „Vještine za adolescenciju“ u saradnji sa Kancelarijom UNODC-a, koji uključuje Razvoj preventivnih socio-emocionalnih kompetencija u dodatnih 11 škola iz južne regije. Sprovedene su dvije sesije sa edukatorima u cilju da se dobiju povratne informacije o dinamici programa. U saradnji sa Lions klubom Podgorica program se proširio na još šest osnovnih škola za koje su realizovane obuke.

## Inkluzivno obrazovanje

U skladu sa Strategijom inkluzivnog obrazovanja 2019–2025. formiran je tim za praćenje Strategije, koji se sastaje kvartalno. Izmijenjen i dopunjen je Pravilnik o načinu, uslovima i postupku za usmjeravanje djece sa posebnim obrazovnim potrebama.

U saradnji sa UNICEF-om u toku je realizacija Programa: Za dostupne, pravične, jednake, kontinuirane i kvalitetne mogućnosti u inkluzivnom obrazovanju . Definisan je protokol za praćenje, urađen plan monitoringa i podrške za sprovođenje programa koji su u prethodnom periodu pokrenuti (odnose se na rad s djecom s intelektualnim smetnjama, autizmom, teškoćama čitanja i pisanja, korišćenja Daisy udžbenika) i razvijen model obuke (neposredna podrška nastavnicima u učionici za primjenu).

Organizovana obuka škola sa integrisanim odjeljenjima od strane resursnih centara za izradu prilagođenog radno-razvojnog materijala i realizovan prvi krug obilazaka s ciljem praktičnog vođenja. Koncipirane su mjere za prelaz djeteta sa posebnim obrazovnim potrebama sa razredne na predmetnu nastavu. Takođe je pripremljen materijal za savladavanje razvojnih faza puberteta i adolescencije za ove učenike.

Kroz IPA projekat „Unapređenje obrazovnih programa i usluga za zadovoljenje potreba marginalizovanih grupa” radi se na adaptaciji modularizovanih programa. U saradnji sa UNICEF-om Crna Gora je uključena u regionalni program „Za svako dijete GLAS“, čiji je cilj kreiranje osnovnog paketa komunikacionih simbola i aplikacije za djecu sa posebnim obrazovnim potrebama.

U četiri srednje škole realizuje se „Program za mlade“ Specijalne Olimpijade kroz opremanje škola za formiranje školskih sportskih inkluzivnih timova, promocije, radionice sa učenicima (u partnerstvu sa UNICEF-om).

## Manjinski narodi i druge manjinske nacionalne zajednice – obrazovanje na albanskom jeziku

Dvojezična nastava – na crnogorskom i albanskom jeziku organizuje se na svim nivoima.

U studijskoj 2019/2020. godini upisano je 8 studenata na programu za učitelje na albanskom jeziku. Dodijeljeno je 5 stipendija studentima koji se obrazuju za deficitarna zanimanja za nastavu na albanskom jeziku. Na inicijativu Ministarstva prosvjete realizovano je 5 jednodnevnih obuka na temu integrativna nastava, u okviru koje su realizovane i teme koje se tiču realizacije 20% otvorenog dijela kurikuluma, za oko 140 nastavnika. Školama je data obaveza da u otvoreni kurikulum uključe 20% nastavnih sadržaja koji će kreirati nastavnici, a realizuju ih u saradnji sa lokalnom zajednicom, što značajno doprinosi ostvarivanju prava na izučavanje specifičnosti jezika, kulture, istorije i drugih posebnosti manjinskih naroda, odnosno sredine u kojoj škola radi.

**Obrazovanje RE populacije**

Ministarstvo prosvjete, u saradnji sa Ministarstvom za ljudska i manjinska prava, Zavodom za školstvo, Nacionalnim romskim savjetom i nevladinim organizacijama koje se bave pitanjima pripadnika romske i egipćanske populacije, od 21. do 28. marta, 2019. godine, promovisalo je upis u predškolsko vaspitanje i obrazovanje, prvi razred osnovne škole i srednje škole u Podgorici, Nikšiću, Beranama, Kotoru i Baru. Podijeljeni su flajeri na crnogorskom, albanskom i romskom jeziku.

U predškolske ustanove u izvještajnom periodu upisano je 208 djece RE populacije. U školskoj 2019/2020. godini u osnovnim školama nastavu pohađa ukupno 1.821 osnovac RE populacije, dok srednje škole pohađa ukupno 142 učenika RE populacije.

Ministarstvo prosvjete je obezbijedilo udžbenike za učenike RE populacije od II do IX razreda osnovne škole, kao i za one učenike RE populacije koji primaju MOP (materijalno obezbjeđenje porodica).

U Podgorici je obezbijeđen besplatan prevoz za preko 400 učenika/učenica RE populacije, koji pohađaju osnovnu školu.

Od septembra, 2019. godine, prevoz za RE učenike osnovnih škola je obezbijeđen i u Nikšiću, u JU OŠ “Mileva Lajović-Lalatović” i u Beranama, u JU OŠ “Radomir Mitrović”.

U toku 2020. godine nastaviće se sa angažovanjem saradnika u socijalnoj inkluziji RE u obrazovanju, shodno normativu. Ova praksa se pokazala kao izuzetno korisna za obuhvat djece RE populacije sistemom obrazovanja, kao i za smanjenje drop–out-a. U 2019. godini angažovan je 21 saradnik (medijator) u osnovnim školama: u Podgorici, Nikšiću, Beranama, Ulcinju, Herceg Novom i Tivtu. Ministarstvo prosvjete je i ove godine objavilo konkurs za dodjelu stipendija srednjoškolcima i studentima RE populacije. Za srednjoškolce RE populacije dodijeljena je 121 stipendija (mjesečni iznos 60 eura), dok je za studente isplaćeno 13 stipendija (mjesečni iznos 150 eura).

Tokom 2019. godine, Ministarstvo je za 12 učenika RE populacije iniciralo obezbjeđivanje besplatnog polaganja vanrednih ispita.

U MEIS-u je urađena aplikacija u cilju prepoznavanja rizika ranog napuštanja školovanja na nivou osnovne i srednje škole. Postavljeni su indikatori rizika, parametri evidencije, kriterijumi za upozorenje i mjere koje treba preduzeti.

Angažovani su mentori (profesori) u srednjim školama u okviru projekta koji realizuje NVO “Mladi Romi”, u saradnji s Ministarstvom prosvjete. U srednjim školama je angažovano 44 mentora za 120 srednjoškolaca RE populacije. Mentori će raditi sa djecom do kraja školske godine.

Tokom 2019. godine, u licenciranim školama, realizovan je Program za osnovno obrazovanje odraslih, za 270 osoba, uglavnom pripadnika RE populacije. U JU Gimnazija “Slobodan Škerović” realizovan je Program obuke za socijalne saradnike u obrazovanju. Ovu obuku pohađalo je 6 polaznika, i svi su pripadnici RE populacije.

**LGBT**

U svim školama formirani su timovi za prevenciju bilo kog vida vršnjačkog nasilja. Pri Ministarstvu prosvjete formiran je Tim za praćenje pojave nasilja i vandalizma, koji će se sastajati kvartalno ili po potrebi. Otvorena je i SOS linija direktno u Ministarstvu prosvjete, a zadužena je i osoba koja će primati pozive. Takođe, imenovana je i osoba u Zavodu za školstvo koja će se baviti vršnjačkim nasiljem.

Obaveza škola je da u informacioni (MEIS) sistem unose informacije o slučajevima bilo kog vida nasilja i počinjenim štetama, kao i o preduzetim mjerama.

Organizovana su 4 seminara na temu “Obrazovanje za demokratsko građansko i ljudska prava”. NVO Asocijacija Spektra, u saradnji s Ministarstvom prosvjete i Zavodom za školstvo, realizovala je projekat Akcija za TRANSformaciju škola.

Realizovano je istraživanje o diskriminaciji LGBT osoba u obrazovnom sistemu Crne Gore, te se bavilo ispitivanjem stavova srednjoškolaca o rodnim i polnim različitostima u 5 crnogorskih opština (Podgorici, Kolašinu, Mojkovcu, Kotoru i Bijelom Polju). Istraživanje je obuhvatilo 10 srednjih škola, kao i iskustva transrodnih i rodno varijantnih osoba u obrazovnom sistemu, kroz sprovođenje fokus grupa i dubinskih intervjua. Na osnovu istraživanja kreirane su “Smjernice za kreiranje sigurnog školskog prostora za rodne različitosti” koje su distribuirane svim srednjim školama.

Urađen je i distribuiran u svim srednjim školama materijal koji ima za cilj da na jasan, činjeničan i tačan način nastavnom kadru omogući obradu tema koje se posredno i neposredno odnose na LGBT tematiku.

Distribuirano je 1.000 publikacija svim srednjim školama u centralnoj regiji koje se tematski bave LGBT osobama i kulturnim identitetima koji afirmišu njihovo društveno prihvatanje. Ovu aktivnost je realizovalo Ministarstvo kulture u saradnji s Ministarstvom prosvjete i Ministarstvom za ljudska i manjinska prava.

# Srednje opšte obrazovanje (gimnazije) i stručno obrazovanje

U školskoj 2019/2020. godini po programima srednjeg obrazovanja obrazuje se 27.302 učenika. Po programima stručnih škola obrazuje se 18.840 učenika. U prvi razred srednjih škola upisano je 6.759 učenika, od toga je u obrazovne programe gimnazija upisano 1.950 učenika. U junskom i avgustovskom roku školske 2018/2019. godine maturski ispit je položilo 1.847 učenika, eksterni stručni ispit je položilo 3.145 učenika i interni stručni ispit je položilo 1.760 učenika.

U sklopu priprema za raspisivanje Konkursa za upis učenika u prvi razred srednjih škola za školsku 2019/2020. godinu, Ministarstvo prosvjete je u saradnji sa školama organizovalo promotivne aktivnosti sa ciljem upoznavanja učenika i roditelja o obrazovnoj ponudi stručnih škola koja omogućava bržu zapošljivost, ali i nastavak obrazovanja, kao i o kvalifikacijama koji su na tržištu rada prepoznate kao deficitarne. Organizovani su promotivni događaji - info punktovi u Podgorici, Beranama i Budvi na kojima su učenici stručnih i mješovitih škola demonstrirali znanja i vještine koje su stekli u toku obrazovanja. U promociji su učestvovali i poslodavci koji sarađuju sa školama, kao i učenici koji su nakon završetka obrazovnih programa stručnog obrazovanja postali uspješni preduzetnici. Obrazovna ponuda prezentovana je učenicima osnovnih škola i od strane samih škola koje su organizovale dane otvorenih vrata, posjećivale osnovne škole i same pripremale promotivne materijale kako bi učenicima osnovniih škola bilo dostupno što više informacija kao pomoć u donošenju konačne odluke o upisu.

Ove aktivnosti su takođe imale za cilj da se razbiju predrasude o stručnom obrazovanju. Sprovedena je kampanja „Alati budućnosti su u tvojim rukama” sa ciljem da se učenicima i roditeljima približi stručno obrazovanje kako bi ono postalo prvi izbor učenika jer nudi i mogućnost zapošljavanja i nastavka obrazovanja. Urađen je i spot “Stručno je ključno – Alati budućnosti su u tvojim rukama“.

Rezultat aktivnosti koje je Ministarstvo prosvjete realizovalo je da je nastavljena tendencija interesovanja učenika za upis u obrazovne programe u trogodišnjem trajanju koji vode direktno na tržište rada i koji su na tržištu rada prepoznati kao deficitarni. U prvi razred programa u trogodišnjem trajanju u školskoj 2016/2017. godini upisano je 566 učenika, u školskoj 2019/2020. godini broj učenika u prvom razredu u obrazovnim programima u trogodišnjem trajanju je 1.543.

U dualni oblik obrazovanja u školskoj 2019/2020. godini uključeno je 824 učenika koji praktično obrazovanje realizuju kod 277 poslodavaca. Od toga broja, 308 učenika su u prvom razredu, 377 učenika u drugom razredu i 139 učenika u trećem razredu. Broj stručnih i mješovitih škola koje realizuju dualni oblik obrazovanja je 27 u 19 opština. Učenici u dualnom obliku obrazovanja obrazuju se po 18 obrazovnih programa. Poređenja radi, u školskoj 2017/2018. godini u prvom razredu bila su 192 učenika, u drugom 79, u trećem 6. Školske 2018/2019. godini u prvom razredu bila su 324 učenika, u drugom 193, u trećem 53.

U saradnji sa European training foundation (ETF) i Međunarodnom organizacijom rada sprovedeno je istraživanje i pripremljen je evaluacioni izvještaj o realizaciji praktičnog obrazovanja kod poslodavca za školsku 2017/2018. i školsku 2018/2019. godinu.

Za školsku 2019/2020. godinu dodijeljena je 271 stipendija učenicima prvog razreda stručnih i mješovitih škola koji se obrazuju po obrazovnim programima u trogodišnjem trajanju za 22 obrazovna programa. Učenicima drugog razreda dodijeljene su 282 stipendije, učenicima trećeg razreda 108 stipendija. Privredna komora obezbjeđuje sredstva za 30 stipendija na godišnjem nivou. Stipendije se dodjeljuju za 22 obrazovna programa.

Pripremljen je Torino izvještaj na osnovu podataka i dokaza o stanju u stručnom obrazovanju i dostavljen European training foundation (ETF) iz Torina. Torino izvještaj pripremaju sve države – kandidati za članstvo u EU kako bi se na osnovu njega ustanovilo kako država primjenjuje utvrđene koncepte politika i prioriteta u oblasti stručnog obrazovanja, kako društveno-ekonomski kontekst utiče na sprovođenje politika, kako se koriste dokazi i što je potrebno da se stručno obrazovanje dalje unapređuje i dr.

 Nastavljen je upis u programe specijalističkih odjeljenja – matematičkog i filološkog u Gimnaziji „Slobodan Škerović” u Podgorici, kao i realizacija nastave na engleskom jeziku za četiri nastavna predmeta, za učenike koji to žele. Program matematičke gimnazije realizuje se i u Gimnaziji „Stojan Cerović” u Nikšiću.

Raspisan je Konkurs za upis učenika u prvi razred srednje škole u školskoj 2019/2020. godini, kao i Naknadni konkurs za upis učenika u prvi razred srednje škole u školskoj 2019/2020. godini. Upis učenika u prvi razred srednje škole sproveden je u skladu s unaprijeđenim kriterijumima za upis u gimnaziju i stručnu školu u četvorogodišnjem trajanju, u skladu sa kojima je potrebno da učenik ostvari minimalan broj bodova za upis u četvorogodišnje stručne škole i gimnazije.

Za školsku 2019/2020. godinu pripremljeno je 13 novih obrazovnih programa, od čega je 8 programa u četvorogodišnjem trajanju, a 5 u trogodišnjem. Pored toga, pripremljena su i tri prilagođena modularizovana obrazovna programa za učenike sa posebnim obrazovnim potrebama. Sektori u kojima su urađeni obrazovni programi su: Građevinarstvo i uređenje prostora, Poljoprivreda, prehrana i veterina, Rudarstvo, metalurgija i hemijska industrija, Zdravstvo i socijalna zaštita, Usluge, Interdisciplinarna područja i Turizam, trgovina i ugostiteljstvo. Ovi obrazovni programi baziraju se na 50 standarda zanimanja koji su urađeni u saradnji sa poslodavcima odnosno 50 standarda stručnih kvalifikacija i 15 standarda kvalifikacija nivoa obrazovanja. Standardi zanimanja i standardi kvalifikacija usvojeni su na Savjetu za kvalifikacije, na prijedlog sektorskih komisija.

Pripremljeni su i usvojeni na Vladi dokumenti: Informacija o realizaciji Strategije razvoja stručnog obrazovanja za period 2015-2020. godina, kao i Strategija razvoja stručnog obrazovanja u Crnoj Gori (2020-2024) sa Akcionim planom sprovođenja strategije za period 2020-2021. godina. Strategija je urađena imajući u vidu dostignuti nivo razvoja stručnog obrazovanja i ostvarenost ciljeva, definisanih u Strategiji razvoja stručnog obrazovanja u prethodnom četvorogodišnjem periodu i realizovanih mjera i aktivnosti iz odgovarajućih akcionih planova. Strateški cilj, definisan u Strategiji razvoja stručnog obrazovanja u Crnoj Gori za period 2020-2024. godina je: Kvalitetan i inkluzivan sistem stručnog obrazovanja koji je osnov za cjeloživotno učenje, ekonomsku i socijalnu integraciju, lični i profesionalni razvoj pojedinca, sa efektivnim sistemom upravljanja i finansiranja. Pored ostalog, Strategijom je planirana digitalizacija obrazovanja – korišćenje digitalnih sadržaja u nastavi i unapređenje digitalnih kompetencija nastavnika, povećanje obima učenja u realnom radnom okruženju kod programa za sve nivoe douniverzitetskog obrazovanje (tj. povećanje obima praktične nastave) i unapređenje mehanizama obezbjeđenja kvalitete u učenju uz rad, stvaranje uslova za uvođenje elemenata dualnog obrazovanja u obrazovne programe u četvorogodišnjem trajamju i obrazovne programe višeg stručnog obrazovanje, stvaranje uslova za pretvaranje pojedinih stručnih škola u regionalne centre za inovacije, elektronski upis u srednje škole, formiranje Fonda za dualno obrazovanje u saradnji sa partnerima radi podjele odgovornosti u finansiranju i drugo.

U skladu s evropskim ciljevima kada je u riječ o konceptu cjeloživotnog obrazovanja, međusektorska radna grupa pripremila je u januaru 2019. godine godišnji plan obrazovanja odraslih za 2019. godinu i Izvještaj o realizovanim aktivnostima iz Godišnjeg plana obrazovanja odraslih u 2018. godini. Ova dokumenta su sastavni dio Plana obrazovanja odraslih 2019–2022. godine, koja prate po prioritetnim oblastima, aktivnosti i detaljno ih razrađuju.

Tokom 2019. godine licencirano je 6 novih organizatora obrazovanja odraslih, dok su dopunu licence izvršila 7 organizatora obrazovanja odraslih. Registrovano je 109 organizatora obrazovanja odraslih u Crnoj Gori.

U okviru projekta “Nacionalni koordinator za implementaciju evropske agende za učenje odraslih, Radni plan: Crna Gora”, koji realizuje Ministarstvo prosvjete, u okviru Erasmus+ programa, pripremljeno je drugo dopunjeno izdanje Vodiča kroz sistem neformalnog obrazovanja odraslih u Crnoj Gori i priručnik „Analiza obrazovanja odraslih u Crnoj Gori – sa prikazom uporednih praksi“, koji su objavljeni u septembru 2019. godine. Organizovana je u okviru projekta Nacionalna konferencija „Digitalne vještine i kompetencije kod odraslih“ na kojoj su prisustvovali predstavnici licenciranih organizatora obrazovanja odraslih.

U okviru projekta „Europass – Euroguidance 2018–2020“, koji realizuje Ministarstvo prosvjete, u okviru Erasmus+ programa, pripremljeni su priručnici „Korišćenje društvenih mreža u vođenju karijere“, „Vođenje intervjua s učenicima“ i „Europass mobilnost i Europass jezički pasoš“.

## Državna nagrada „Oktoih“

Nagrada „Oktoih“, najveće crnogorsko priznanje u oblasti obrazovanja i vaspitanja, kao i učeničkog i studentskog standarda za 2019. godinu dodijeljena je profesoricama biologije Desanki Malidžan, JU OŠ „Radojica Perović“, Podgorica i Sanji Ognjanović, JU Gimnazija „Slobodan Škerović“, Podgorica.

## Fond za kvalitet i talente

Ministar prosvjete je formirao Komisiju koja je u skladu sa Pravilnikom o kriterijumima, načinu i postupku raspodjele sredstava za unapređenje kvaliteta nastave i talente izradila Javni poziv za dodjelu nagrade učeniku i Javni konkurs za dodjelu nagrade nastavniku i vrednovala pristigle prijedloge. Komisiju su činili predstavnici Crnogorske akademije nauka i umjetnosti, Udruženja Roditelji, Sindikata prosvjete, strukovnih uduruženja, direktora škola i obrazovnih instuitucija, kao i Ministarstva prosvjete. Javni konkursi su raspisani 30. septembra 2019. godine i trajali su do 30. oktobra 2019. godine i na njih je stiglo oko 2.500 prijava. Nakon detaljnog razmatranja svake prijave pojedinačno Komisija je donijela Odluku da nagradu u iznosu 1.000 eura dobije 17 učenika i 16 nastavnika umjetničkih škola, 111 učenika i 107 nastavnika osnovnih škola i 93 učenika i 85 nastavnika srednjih škola. Odluke su objavljene na internet stranici Ministarstva prosvjete. Takođe, nagradu iz Fonda za kvalitet i talente dobilo je 97 učenika koji su osvojili jedno od prva tri mjesta na državnom takmičenju u znaju ili vještinama u organizaciji Ispitnog centra ili Centra za stručno obrazovanje, kao i na međunarodnim takmičenjima u koordinaciji Ispitnog centra.

## Nacionalni savjet za obrazovanje

Nacionalni savjet za obrazovanja kao tijelo koje radi na odlučivanju o stručnim pitanjima i davanju stručne pomoći u postupku donošenja odluka i pripreme propisa iz oblasti predškolskog vaspitanja i obrazovanja, osnovnog i srednjeg obrazovanja i vaspitanja, vaspitanja i obrazovanja djece sa posebnim obrazovnim potrebama u 2018. godini održao je šest sjednica. Usvojeni su sljedeći dokumenti/akta/udžbenici:

1. Dopuna liste potencijalnih recenzenata za udžbenike i nastavna sredstva u osnovnom i srednjem obrazovanju.
2. Udžbenici i nastavna sredstva: Govorimo crnogorski, nivo A1, Govorimo crnogorski, nivo A2; Crnogorski jezik kao nematernji za II razred gimnazije; Muzički koraci za drugi razred muzičke škole; Priroda 4, udžbenik i radna sveska za IV razred osnovne škole; Priroda 5, udžbenik i radna sveska za V razred osnovne škole; Biologija 6, udžbenik i radna sveska za VI razred osnovne škole; Istorija 6, radna sveska za VI razred osnovne škole; Fizika II, udžbenik i radna sveska za II razred gimnazije; Hemija 7, udžbenik i zbirka tadataka za VII razred osnovne škole; Hemija 8, udžbenik i zbirka zadataka za VIII razred osnovne škole; Fokus 1, Fokus 2, Fokus 3, Fokus 4, Fokus 5, udžbenik engleskog jezika za srednje opšte i srednje stručno obrazovanje; My little Island 1, My little Island 2 i My little Island 3, literatura za nastavnike engleskog jezika u predškolskim ustanovama; Informatika sa tehnikom 5 (I i II dio), udžbenik V razred osnovne škole; Informatika sa tehnikom 6 (I i II dio), udžbenik VI razred osnovne škole; Informatika sa tehnikom 7(I i II dio), udžbenik VII razred osnovne škole; Informatika sa tehnikom 8 (I i II dio), udžbenik VIII razred osnovne škole; Računovodstvo, udžbenik za I razred srednje stručne škole; Računovodstvo, udžbenik za II razred srednje stručne škole; Crnogorski jezik kao nematernji za III razred gimnazije; Crnogorski jezik 6 za šesti razred osnovne škole; Finansijsko poslovanje za III razred srednjih stručnih škola; Vino i hrana za IV razred srednjih stručnih škola; Marketing za IV razred srednjih stručnih škola; Proizvodnja električne energije za II razred srednjih stručnih škola.
3. Ispitni katalozi za sticanje stručnih kvalifikacija: Saradnik za socijalnu inkluziju RE za oblast socijalne zaštite; Proizvođač u akvaponijskoj proizvodnji; Frizer za žene; Frizer za muškarce; Pomoćnik frizera za žene; Pomoćnik frizera za muškarce; Krojač tekstilnih i odjevnih proizvoda; Pomoćnik krojača tekstilnih i odjevnih proizvoda; Pomoćnik konfekcionara; Kuvar jednostavnih gastronomskih proizvoda; Poslastičar jednostavnih poslastičarskih proizvoda; Mesar u ugostiteljstvu; Roštiljdžija; Pripremač pica; Pomoćnik u kuhinji.
4. Programi obrazovanja odraslih: za stručno usavršavanje državnih službenika za strategijsko planiranje; za stručno usavršavanje pedijatara za prepoznavanje seksualnog zlostavljanja djece; za sticanje stručne kvalifikacije Saradnik/Saradnica za socijalnu inkluziju RE za oblast socijalne zaštite;
5. Program za provjeru znanja crnogorskog jezika i Program za provjeru znanja crnogorskoj jezika za strance;
6. Obrazovni programi za srednje stručno obrazovanje: Nautički tehničar; Brodomašinski tehničar; Prehrambeni tehničar; Proizvođač prehrambenih proizvoda; Frizer; Pomoćnik frizera; Modni krojač; Elektrotehničar računarskih sistema i mreža; Elektrotehničar za razvoj veb i mobilnih aplikacija; Elektrotehničar elektronskih komunikacija; Elektrotehničar elektronike; Monter elektronske komunikacione infrastrukture; Tehničar prodaje; Prodavač; Gastronom; Kuvar; Elektrotehničar energetike; Elektroinstalater; Tehničar modnog dizajna; Konobar; Vodoinstalater.
7. Predmetni programi za osnovno muzičko obrazovanje: Muzička početnica;Klavir;Harmonika;Violina;Violončelo; Gitara;Harfa;Flauta;Klarinet;Saksofon;Truba;Oboa;Horna;Trombon;Fagot;Udaraljke;Tambura;Mandolina;Viola;Kontrabas; Solo pjevanje; Solfeđo sa teorijom muzike;Horsko pjevanje i Kamerna muzika i orkestar.
8. Predmetni programi za osnovno baletsko obrazovanje: Klasičan balet; Kreativna igra; Karakterne igre; Savremeni balet; Klavir; Uvod u muzičko obrazovanje i upoznavanje s instrumentom.
9. Predmetni programi za osnovno obrazovanje: Kombinatorika i teorija brojeva; Geometrija; Skupovi, relacije, funkcije; Ljekovito bilje; Izrada grafike sa obradom slike i fotografije; Zanimljiva geografija; Istraživanje humanitarnog prava; Evropska unija; Likovna radionica; Preduzetništvo, Fizičko vaspitanje.
10. Predmetni programi osnovne škole za odrasle: Biologija, VI-IX razred; Crnogorski jezik, I-IX razred; Engleski jezik, IV-IX razred; Fizika, VII-IX razred; Geografija, VII-IX razred; Hemija, VII-IX razred; Informatika sa tehnikom, IV-VI razred; Istorija, VII-IX razred; Likovna kultura, IV-IX razred; Matematika, I-IX razred; Muzička kultura, IV-IX razred; Poznavanje društva, IV-V razred; Priroda, IV-V razred; Ruski jezik, VII-IX, razred; Građansko vaspitanje, VII-IX razred; Istorija religije, VII-IX razred; Izrada grafike i obrada slike i fotografije, VII-IX razred; Literarna radionica, VII-IX razred; Preduzetništvo, VII-IX razred; Zanimljiva geografija; Zdravi stilovi života, VIII-IX, razred.
11. Predmetni programi za srednje obrazovanje: Fizičko vaspitanje za I i II razred srednje stručne škole, Fizičko vaspitanje za I, II i III razred srednje stručne škole i Fizičko vaspitanje za I, II, III i IV razred srednje stručne škole.
12. Predmetni program Crnogorski jezik i književnost za crnogorsku dijasporu.
13. Katalog programa stručnog usavršavanja nastavnika za školsku 2017/18. i 2018/19 godinu.
14. Vodič i Obrazac za primjenu individualnog tranzicionog plana 2 (ITP2).
15. Godišnji izvještaj o kvalitetu rada obrazovno-vaspitnih ustanova.
16. Prijedlog opšteg dijela javno važećeg obrazovnog programa za osnovno muzičko i baletsko obrazovanje.

# OBLAST VISOKOG OBRAZOVANJA

## Direkcija za visoko obrazovanje i ENIC/NARIC centar

U cilju dobijanja povratne informacije sa tržišta rada o potrebama poslodavaca i karakteristikama kvalifikacija koje se stiču u Crnoj Gori i inostranstvu, kao i boljeg razumijevanja nivoa usaglašenosti visokoobrazovnih programa sa potrebama tržišta rada, odnosno u kojoj mjeri vještine stečene na ustanovama visokog obrazovanja zadovoljavaju potrebe poslodavaca, Ministarstvo prosvjete je u okviru projekta **„Visoko obrazovanje i istraživanje za inovacije i konkurentnost - INVO“**, koji se finansirao iz kredita Svjetske banke, sprovelo dva istraživanja o percepciji poslodavaca o relevantnosti programa visokog obrazovanja u Crnoj Gori (2013. i 2019. godine).

 Tokom istraživanja sprovedenog 2019. godine, urađeno je 645 intervjua licem u lice i ukupno 10 dubinskih intervjua radi boljeg razumijevanja percepcije relevantnosti visokoobrazovnih programa i diploma od strane poslodavaca.

U maju 2019. potpisan je prvi put Ugovor o finansiranju između Vlade Crne Gore i Univerziteta Crne Gore, na period od tri godine. Novi, tzv. ugovorni model finansiranja treba da omogući unapređenje svih komponenti na Univerzitetu, uključujući posebno one koje se odnose na kvalitet, odnos broja studenata i broja profesora, i da obezbijedi metodologiju utvrđivanja cijene koštanja studenta. Ugovor se odnosi na tri studijske godine, odnosno 2019/2020, 2020/2021. i 2021/2022, i ima četiri aneksa s indikatorima uspješnosti:

* Aneks 1 – Kvalitet rada ustanove i upisna politika;
* Aneks 2 – Obezbjeđenje kvaliteta;
* Aneks 3 – Informisanje javnosti o radu ustanove;
* Aneks 4 – Unapređenje kvaliteta postojećih studijskih programa, utvrđivanje potrebe nastavka studijskih programa, odnosno ukidanja pojedinih neodrživih studijskih programa.

U martu mjesecu Skupština je donijela **Zakon o akademskom integritetu**, koji treba da doprinese, osim promociji načela akademskog inttegriteta i unapređenju kvaliteta u obrazovanju. U skladu sa Zakonom o akademskom integritetu Vlada Crne Gore imenovala je **Etički komitet** koji će obavljati poslove na očuvanju, unapređenju, zaštiti i promociji akademskog integriteta i prevenciji svih oblika kršenja akademskog integriteta. Univerzitet Crne Gore je dosadašnji Sud časti zamijenio Etičkim odborom septembra 2019. godine.

Vlada Crne Gore je usvojila **Informaciju o stanju u oblasti priznavanja s prijedlogom novog modela za priznavanje inostranih obrazovnih isprava**, nakon pripremljenje analize od inostranog eksperta angažovanog kroz HERIC projekat čiji je zadatak bio da, između ostalog, analizira uporednu praksu u oblasti priznavanja i da preporuke za unapređenje stanja u ovoj oblasti vodeći računa o specifičnosti crnogorskog sistema.

Ministarstvo je pripremilo **Prijedlog zakona o izmjenama i dopunama Zakona o priznavanju inostranih obrazovnih isprava i izjednačavanju kvalifikacija,** čije je usvajanje na Vladi planirano za prvi kvartal.

Skupština je donijela Zakon o izmjeni i dopuni Zakona o visokom obrazovanju („Službeni list CG“, broj 47/19) i Zakon o dopunama Zakona o visokom obrazovanju („Službeni list CG“, broj 72/19).

U skladu sa članom 19 Uredbe o načinu i postupku izrade, usklađivanja i praćenja sprovođenja strateških dokumenata (“Službeni list CG”, br. 54/2018), Ministarstvo prosvjete je pripremilo Završni izvještaj o realizaciji Strategije razvoja visokog obrazovanja u Crnoj Gori 2016-2020. godine, koji je Vlada usvojila u decembru 2019. godine.

Izvještaj sadrži postignute rezultate za cjelokupan period važenja strateškog dokumenta, kao i informaciju o implementaciji aktivnosti iz Akcionog plana. Procenat realizacije aktivnosti definisanih Strategijom je na visokom nivou - u potpunosti je sprovedeno 85,7%. Djelimično je realizovano 10,7% aktivnosti i uglavnom su kontinuiranog karaktera, dok je nerealizovanih obaveza samo 3,6%.

Na osnovu člana 150 stav 2 tačka 3 Zakona o radu („Službeni list CG”, br. 49/08, 26/09, 59/11, 66/12, 31/14 i 4/18) i člana 24 st. 1 i 5 Zakona o zaradama zaposlenih u javnom sektoru („Službeni list CG“, br. 16/16, 83/16, 21/17, 42/17, 12/18, 39/18, 42/18 i 34/19), Sindikat Univerziteta Crne Gore, Rektor Univerziteta Crne Gore i Vlada Crne Gore zaključili su Kolektivni ugovor o izmjenama i dopunama Kolektivnog ugovora za Univerzitet Crne Gore.

Koeficijenti su, u skladu sa predloženom izmjenom Kolektivnog ugovora za Univerzitet Crne Gore, uvećani za 9%, kao i za 2021. još 3% dodatno.

Realizovan je osmi godinu zaredom Programstručnog osposobljavanja lica sa stečenim visokim obrazovanjem, u skladu sa Zakonom o stručnom osposobljavanju lica sa stečenim visokim obrazovanjem („Sl. list Crne Gore“, br. 38/12) i Pravilnikom o načinu objavljivanja javnog poziva, postupku i kriterijumima za stručno osposobljavanje („Sl. list Crne Gore“, broj 46/12).

Poslodavci su iskazali izuzetno veliko interesovanje za Program, što je rezultiralo oglašavanjem 11.613 slobodnih mjesta za stručno osposobljavanje, dok je ukupan broj lica sa stečenim visokim obrazovanjem koja su se prijavila za učešće u Programu 3.242.

Nakon elektronskim putem sprovedenog postupka povezivanja korisnika i poslodavaca 3.009 visokoškolaca, odnosno cca 97% je dobilo priliku da se u devetomjesečnom periodu stručno osposobljava kod izabranog poslodavca i time stekne uslove za polaganje stručnog, odnosno državnog ispita.

**3.2 Direkcija za učenički i studentski standard**

Direkcija za učenički i studentski standard za studijsku 2019. godinu dodijelila je 3.438 studentskih kredita. Talentovanim učenicima dodijeljeno je 135 stipendija, a najboljim studentima 297 stipendija. Učenicima i studentima, koji su se zadesili u željezničkoj nesreći na Bioču ili su u nesreći izgubili roditelje dodijeljeno je 29 stipendija.

 Obezbijeđena je dotacija za 5.648 učenika i studenata u deset domova učenika i studenata u Crnoj Gori.

Pravo na participaciju u cijeni prevoza u prigradskom i međugradskom saobaraćaju koristi 2500 učenika i studenata gdje je organizovan javni prevoz. U ruralnim predjelima, odnosno gdje nema organizovanog javnog prevoza Ministarstvo finansira 115 školskih vozila, kojima raspolažu 96 škola, Ministarstvo finansira troškove, koji se odnose na rashode za gorivo, osiguranje, registraciju i održavanje. Ovaj vid prevoza koristi 4.620 korisnika, Direktorat za srednje obrazovanje dodjeljuje a Direkcija vrši isplatu 624 stipendije za deficitarna zanimanja učenicima I, II III razreda srednjih škola.

Direktorat za manjine dodjeljuje a Direkcija isplaćuje 134 stipendije učenicima i studentima romske i egipćanske populacije.

Ministarstvo prosvjete je u cilju zaštite životnog standarda najugroženijih kategorija stanovništva, realizovalo nabavku i dodjelu nedostajućih kompleta udžbenika za djecu korisnika materijalnog obezbjeđenja porodice, djecu bez roditeljskog staranja, djecu koja su smještena u ustanovama socijalne i dječje zaštite, djecu sa smetnjama u razvoju koja pohađaju posebne vaspitno - obrazovne ustanove ili su uključena u redovni vaspitno-obrazovni proces i djecu RE populacije, vrijednost ovih nabavki je 464.562,40 eura.

# ODJELJENJE ZA MEĐUNARODNU SARADNJU

**KONFERENCIJE/FORUMI**

U okviru međunarodne saradnje i razmjene dobrih praksi u obrazovanju ministar prosvjete dr Damir Šehović prisustvovao je:

* 16. Svjetskom obrazovnom forumu koji je održan od 20. do 23. januara u Londonu;
* Drugom digitalnom samitu Zapadnog Balkana, koji se održao 4. i 5. aprila 2019. godine u Beogradu u sastavu Delegacije Vlade Crne Gore koju je predvodila ministarka javne uprave Suzana Pribilović;
* 7. Dijalogu o politici obrazovanja Kine i zemalja Centralne i Istočne Evrope, koji je održan 17. maja 2019. godine, u Temišvaru, Rumunija;
* Međunarodnoj konferenciji „Going global“, koja je održana 13-15. maja 2019. godine, u Berlinu, Njemačka;
* Ministarskom sastanku Platforme za Zapadni Balkan o obrazovanju, nauci, istraživanju i inovacijama koji se održao u Beogradu 3-5. juna;
* Sastanku ministara obrazovanja država potpisnica Evropske kulturne konvencije Savjeta Evrope, koji je održan u Parizu 26. novembra 2019. godine;
* Sjedinjenim Američkim Državama, gdje je boravio na poziv Fondacije Gusinje.

**SPORAZUMI/PROGRAMI SARADNJE/PROTOKOLI**

**♦ Sporazum sa Evropskom šahovskom unijom**

Cilj Sporazuma je popularizacija šaha među učenicima osnovnih škola, jačanje intelektualnih, kulturnih i sportskih kapaciteta, pri čemu će školama biti obezbijeđena šahovska oprema i rekviziti za sportska takmičenja u šahu.

 **♦ Sporazum o saradnji između Ministarstva prosvjete i Goethe Instituta i prateći Protokol o saradnji između Ministarstva prosvjete i Goethe Instituta u okviru “PASCH” inicijative**

Sporazum i Protokol će unaprijediti saradnju u oblasti obrazovanja koja je zajednički interes dvije države. Predmet ovog Sporazuma i pratećeg Protokola, na osnovu zajedničkih ciljeva partnera u okviru crnogorsko-njemačke saradnje, je dalje poboljšanje kvaliteta obrazovanja u oblasti učenja stranih jezika, posebno podizanje nivoa stručnih kvalifikacija nastavnica i nastavnika njemačkog jezika, te pružanje podrške podizanju kvaliteta nastave njemačkog jezika u Crnoj Gori. Takođe, cilj je da se kroz „PASCH“ inicijativu kod mladih ljudi probudi interesovanje za njemački jezik, modernu Njemačku i njeno društvo.

 **♦ Memorandum o razumijevanju između Ministarstva prosvjete i Peace Corps-a**

Memorandum predstavlja namjeru učesnika da sarađuju na razvoju projekata i aktivnosti u oblasti nastave engleskog jezika, koje je identifikovalo Ministarstvo prosvjete, a podržava Peace Corps, obezbijeđivanjem Peace Corps volontera u cilju rješavanja lokalnih i nacionalnih prioriteta i postizanju održivih rezultata. Osim podrške u realizaciji nastave na engleskom jeziku, volonteri će sa domaćim nastavnicima raditi takođe na angažovanju mladih u vannastavnim klubovima, obrazovnim kampovima i sportskim programima, čiji je cilj kulturna saradnja i razvijanje određenih sposobnosti kod učenika.

**DONACIJE**

* **Donacija Sjedinjenih Američkih Država 2019.**

Ugovor o donaciji između Vlade Sjedinjenih Američkih Država, Kancelarije za odbrambenu saradnju (OCD) i Ministarstva prosvjete predviđa donaciju Vlade Sjedinjenih Američkih Država za rekonstrukciju pet škola na sjeveru Crne Gore: JU OŠ „Aleksa Bećo Đilas“ Bijelo Polje, JU OŠ „Lubnice“ Berane, JU OŠ „Bratstvo jedinstvo“ Pljevlja, Srednja mješovita škola „Braća Selić“ Kolašin, JU OŠ „25. maj“ Rožaje. Ukupna vrijednost donacije je 1,039,714 USD.

* **Donacija Ambasade Narodne Republike Kine 2019.**

 Ambasada NR Kine donirala je 50.000 eura za rekonstrukciju postojećih prostorija JU Osnovna škola „Štampar Makarije“, čime će škola dobiti dodatni školski objekat koji će biti kapaciteta za oko 250 djece, a koji će biti priveden namjeni ulaganjem Ministarstva prosvjete i NR Kine. Ukupna investicija u rekonstrukciju i adaptaciju je 200.000 eura, od čega će Ministarstvo prosvjete investirati 150.000, Ambasada NR Kine 50.000. Ugovor o donaciji su potpisali direktorica JU OŠ „Štampar Makarije“ Nataša Vlahović i ambasador NR Kine u Crnoj Gori Nj. E. Liu Jin.

**MEĐUNARODNI KONKURSI**

* **Lidice 2019.**

47. Međunarodna dječija izložba lijepih umjetnosti „Lidice 2019“ (ICEFA) namijenjena je svoj djeci uzrasta od 4 do 16 godina iz svih obrazovnih ustanova svijeta i pojedincima.

Ovo takmičenje je prvi put organizovano 1967. godine u sjećanje na djecu žrtve iz češkog sela Lidice, koju su ubili njemački nacisti, kao i svoj djeci koja su poginula u ratu. Takmičenje je dobilo međunarodne dimenzije 1973. godine kada su pored djece iz Republike Češke učestvovala i djeca iz cijelog svijeta.

Tema za 2019. godinu je bila „Hemija“ jer se 2019. godine obilježava 150 godina od kada je svijet prvi put vidio Mendeljejev periodični sistem elementa, jedan od stubova savremene hemije.

* **Ovo je moj Meksiko 2019.**

Ministarstvo spoljnih poslova Meksika, putem Instituta za Meksikance u inostranstvu (IME) pozvalo je svu zainteresovanu djecu od 6 do 14 godina da uzmu učešće na XXIII konkursu dječijeg crteža „Ovo je moj Meksiko“.

Tema ovogodišnjeg konkursa je bila „Idoli i poznate ličnosti Meksika“ koja stavlja akcenat na značajne ličnosti meksičke istorije, umjetnosti, nauke, sporta, tehnologije, politike, biznisa itd.

**IPA**

U 2019. godini otpočela su tri projekta u okviru Sektorskog operativnog programa za zapošljavanje, obrazovanje i socijalne politike (SOPEES 2015-2017).

**I Integracija ključnih kompetencija u obrazovni sistem Crne Gore i utvrđivanje kvaliteta, sa fokusom na STEM**. Ugovor potpisan: 30. 8.2019, u trajanju od 24 mjeseca**,** predviđeni datum završetka30. 8. 2021. Početni (kick-off) sastanak je održan 11. septembra 2019. godine. Prvi sastanak Upravnog odbora je održan 13. novembra 2019. godine kada je usvojen Početni izvještaj koji obuhvata inicijalni projektni period u trajanju od mjesec dana. **Nosilac projekta:** EPRD Office for Economic Policy and Regional Development Ltd. iz Poljske u konzorcijumu sa Research Institute IBE Ltd. (Poljska), GOPA GmbH Ltd (Njemačka) i GOPA Worldwide Consultants GmbH Ltd. iz Njemačke. **Ukupna vrijednost:** 939.779,70 eura.

**II Razvoj obrazovnih i stručnih kvalifikacija za potrebe tržišta rada.** Ugovor potpisan: 24. 8. 2019. u trajanju od 24 mjeseca, datum završetka planiran za 24. 8. 2021. Početni (kick-off) sastanak je održan 27. avgusta 2019. godine. Prvi sastanak Upravnog odbora je održan 10. decembra 2019. godine. **Nosilac projekta:** Particip GmbH iz Njemačke. **Ukupna vrijednost:** 411.200,00 eura.

**III Unapređenje obrazovnih programa i usluga za potrebe marginalizovanih grupa.** Ugovor potpisan: u trajanju od 24 mjeseca, predviđen završetak sastanka Početni (kick-off) sastanak je održan 3. oktobra 2019. godine. Prvi sastanak Upravnog odbora je održan 20. decembra 2019. godine. **Nosilac projekta:** IBF International Consulting iz Belgije u konzorcijumu sa EuroPartner Consulting Int. iz Sjeverne Makedonije. **Ukupna vrijednost:** 384.264,71 eura.

**Programiranje IPA-e 2020: Akcioni dokument zapošljavanje, obrazovanje, i socijalne politike AD EESP 2020** – tokom januara i februara 2019. godine održani sastanci predstavnika ministarstava prosvjete i rada i socijalnog staranja sa ekspertima iz DG NEAR u vezi sa programiranjem i finalnim nacrtom akcionog dokumenta kojim se planiraju aktivnosti za sredstva opredijeljena za programsku 2020. godinu za sektor obrazovanja, zapošljavanja i socijalnih politika. Cilj sastanaka je bio davanje inputa potrebnih za finalizaciju nacrta akcionog dokumenta od strane korisničkih institucija. Ovi inputi se za sektor obrazovanja odnose, prije svega, na nabavku IT opreme za računarske učionice u srednjim školama, obuku nastavnika za IT, obrazovanje odraslih, aktuelne projekte IPA II i njihovu povezanost sa AD 2020 itd. Potpisivanje Finansijskog sporazuma se očekuje tokom 2020. godine.

Tokom 2019. godine, održan je niz mjesečnih koordinacionih sastanaka predstavnika relevantnih ministarstava sa predstavnicima Delegacije EU i Operativne strukture.

# INFORMACIONO-KOMUNIKACIONE TEHNOLOGIJE

Strateški cilj crnogorskog obrazovnog sistema je uključivanje sve djece uzrasta od 3 do 6 godina u neki vid predškolskog programa. Rano djetinjstvo je ključna životna faza u smislu djetetovog fizičkog, intelektualnog, emocionalnog i socijalnog razvoja, tako da za mnogu djecu, najvažnije godine školovanja dolaze prije nego što i nauče da čitaju. Na portalu za nastavnike ([www.skolskiportal.edu.me](http://www.skolskiportal.edu.me)) kreirana je stranica za predškolsko obrazovanje u cilju pružanja podrške u radu svim zaposlenima u predškolskim ustanovama, koja nudi niz publikacija, kreativnih ideja, iskustava dobre prakse itd.

U februaru 2019. godine obilježen je Dan sigurnog interneta kroz radionice i prezentacije za djecu, nastavnike i roditelje u 32 osnovne i srednje škole u svim opštinama u Crnoj Gori. Pored toga, kontinuirano se radilo na edukaciji nastavnika u ovoj oblasti, kao i na kreiranju određenog seta materijala koji su objavljeni na portalu za nastavnike.

Trogodišnji projekat British Council-a „Škole za 21. vijek“, koji je počeo kao pilot projekat u 2017. godini nastavio se i u toku 2019. godine. Ovaj projekat se tiče unapređenja vještina kritičkog razmišljanja, rješavanja problema i digitalnih vještina. Svaka od škola, uključenih u projekat, dobila je po 30 microbit uređaja, koji služe u savladavanju navedenih vještina. Tokom 2019. godine projekat je implementiran u 33 osnovne škole i tom prilikom je obučeno 136 nastavnika.

U okviru zajedničkog projekta Ministarstva prosvjete i Kancelarije UNICEF-a u Crnoj Gori, "Rana indetifikacija djece u riziku i unapređenje korišćenja podataka iz MEIS baze", unapređen je informacioni sistem crnogorskog obrazovanja u cilju praćenja djece koja su u riziku od ranog napuštanja škole, a ujedno je kreiran i modul za evidenciju nasilja, kao i svih drugih problema kod djece s informacijama o preduzetim mjerama. Druga komponenta projekta je prepoznavanje određenih mogućnosti Informacionog sistema crnogorskog obrazovanja (MEIS), sa posebnim osvrtom na veće korišćenje podataka. Tako je nadograđen web portal Školska statistika (www.[skolskastatistika.edu.me](http://www.skolskastatistika.edu.me)), koji je kreiran u pilot fazi istog projekta. Obje komponente projekta su u fazi implementacije u osnovnim i srednjim školama. U sklopu ovog projekta, u cilju upoznavanja zaposlenih u školama s novinama koje ovaj projekat uvodi, održano je savjetovanje za 212 direktora škola, kao i obuka za 210 ICT koordinatora.

U aprilu 2019. godine Ministarstvo prosvjete je, kao i prethodnih godina, u saradnji sa brojnim partnerima obilježilo međunarodni Dan djevojčica u ICT-u. Dan djevojčica u ICT-u je globalna inicijativa koja ima za cilj podizanje svijesti kod djevojčica i mladih žena o značaju digitalnih vještina za uspješnu profesionalnu karijeru, ohrabrujući ih da razmotre studije i karijere u oblasti informaciono-komunikacionih tehnologija (ICT). Tim povodom održane su radionice u 12 osnovnih i srednjih škola u 4 opštine.

Crna Gora se prvi put 2019. godine pridružila Evropskoj nedjelji programiranja, grass roots inicijativi, koja ima za cilj da svakom približi programiranje i digitalnu pismenost na zabavan i zanimljiv način. Uz pomoć tri nastavnika lidera, promovisane su aktivnosti iz ove oblasti, koje su realizovane u mnogim osnovnim i srednjim školama. Na taj način Crna Gora je u 2019. godini sa brojem događaja u odnosu na broj stanovnika zauzela treće mjesto.

Realizovan je pilot projekat uvođenjem SELFIE alata u 10 osnovnih i srednjih škola. SELFIE instrument je osmišljen kako bi se školama pomoglo da uključe digitalne tehnologije u nastavu, učenje i vrednovanje učenika. Služi utvrđivanju područja koja dobro funkcionišu i onih u kojima su potrebna poboljšanja, te pomaže u određivanju prioriteta, a realizuje se prikupljanjem stavova učenika, nastavnika i rukovodilaca škole o tome kako se u njihovoj školi koristi tehnologija. Ovaj instrument može pomoći školi u dijelu sprovođenja interne evaluacije, procjene kvaliteta rada škole, kao i kreiranju plana razvoja škole.

U toku 2019. godine održano je 6 kurseva Oracle Akademije za 132 nastavnika, i to Java Programming, Java Foundations, Database Foundations i Database Design and Programming with SQL. Ove obuke se realizuju na osnovu trogodišnje saradnje koju je Ministarstvo prosvjete uspostavilo sa Oracle Akademijom.

U 2019. godini se kontinuirano radilo i na povećanju internet protoka u objektima obrazovno-vaspitnih ustanova, a uvedena je i internet konekcija u 50 područnih ustanova. Internet protok se u školama obezbjeđuje putem različitih tehnologija (ADSL, VDSL, optika, sateltitski internet), a od 2019. godine i putem mobilne tehnologije.

Informacioni sistem obrazovanja je značajno unaprijeđen u toku 2019. godine, i to:

* povezivanje web servisom s informacionim sistemom Ministarstva rada i socijalnog staranja u cilju automatskog preuzimanja podataka u MEIS o djeci korisnicima MOP-a i djeci bez roditeljskog staranja, kao i slanja podataka (faktura) o djeci koja imaju pravo na besplatan boravak i ishranu u predškolskim ustanovama;
* u saradnji sa UNICEF-om kroz projekat “Rana indetifikacija djece u riziku i unapređenje korišćenja podataka iz MEIS baze” MEIS je nadograđen modulom za pedagoško-psihološku službu;
* unaprijeđena je evidencija odjeljenjskih starješina u dijelu izvještavanja o djeci u riziku od ranog napuštanja škole, saradnje sa pedagoško-psihološkom službom itd;
* unaprijeđena je evidencija odjeljenskih starješina s evidencijom talentovanih učenika (evidentiraju se oblasti u kojima je dijete talentovano, takmičenja, plasman i mentor);
* unaprijeđena je i korišćenje podataka, izrađen je veliki set podataka objavljenih na sajtu www.skolskastatistika.edu.me, kako u javnom dijelu podataka namijenjenih za širu javnost, tako i u dijelu privatnih podataka namijenjenih obrazovno-vaspitnim ustanovama.

Implementirano je digitalno potpisivanje i otpremanje dokumenata putem eDMS-a (Origamija), koji se koristi u Ministarstvu prosvjete. Održana je obuka za korišćenje eDMS-a za 9 zaposlenih.

Informacioni sistem crnogorskog obrazovanja (MEIS) povezan je na Jedinstveni informacioni stistem za elektronsku razmjenu podataka i kreiran je niz web servisa pomoću kojih se putem ovog sistema razmjenjuju podaci sa Ministarstvom unutrašnjih poslova i Ministarstvom rada i socijalnog staranja. Postojeća razmjena podataka sa navedenim resorima koja se ranije obavljala direktnom razmjenom podataka, sada je preusmjerena na razmjenu podataka preko Jedinstvenog informacionog sistema za elektronsku razmjenu podataka.

U 2019. godini. na portalu elektronske uprave (www.euprava.edu.me) kreirana je i objavljena jedna elektronska usluga za građanje. Putem ove usluge statistički podaci iz oblasti obrazovanja dostupni su široj javnosti (Školska statistika). Osim podataka koji su dostupni javnosti za sve nivoe obrazovanja zaključno sa srednjim obrazovanjem (predškolsko, osnovno, srednje, muzičko, resursni centri), ponuđen je i set privatnih podataka za svaku obrazovno-vaspitnu ustanovu koji mogu poslužiti ustanovama za analizu kvaliteta rada ustanove, internu evaluaciji, kao i za kreiranje razvojnog plana ustanove.

U okviru portala za otvorene podatke (www.data.gov.me) kreirano je i objavljeno sedam setova podataka za školsku 2019/2020. godinu.

Predstavnici Ministarstva prosvjete, Monstat-a i Kancelarije UNICEF-a u Crnoj Gori učestvovali su od 13. do 19. novembra na MICS-EAGLE radionici u Bangkoku, Tajland. Cilj radionice je bio revidiranje MICS6 podataka u oblasti obrazovanja u kontekstu pravičnosti i razmatranje njihovog uticaja na stvaranje politika i programa. Pored toga, cilj radionice je bio i razvoj nacionalnog plana za sprovođenje MICS-EAGLE-a.

# INVESTICIONE AKTIVNOSTI KOJE SE ODNOSE NA OBJEKTE ŠKOLSKE INFRASTRUKTURE

Sredstvima obezbijeđenim Kapitalnim budžetom Crne Gore, čiju realizaciju sprovodi Direkcija javnih radova, u toku 2019. godine realizovane su izgradnje sljedećih objekata:

* Završeni su radovi na izgradnji Likovne akademije površine 5.100 m2 u sklopu Univerzitetskog kompleksa u zahvatu DUP-a “Stari Obod”, ukupne površine objekata 22.086 m2.
* U toku je izgradnja školskog objekta površine 500 m2 JU OŠ „Bedri Elezaga“ Vladimir, Ulcinj, Područna ustanova u Sukobinu.
* Završeni su radovi na izgradnji Srednje stručne škole u Golubovcima površine 5.478 m2.
* Završeni su radovi na izgradnji vrtića u Tuzima, površine oko 1.400 m2.
* U toku je tender za izgradnju vrtića u Pljevljima;
* U toku su radovi na izgradnji Osnovne škole Dušan Korać u Bijelom Polju

Donacijom Ambasade SAD-a u toku 2019. godine u toku su radovi na rekonstrukciji objekata:

* JPU “Radmila Nedić“ Berane
* JU OŠ „Sutjeska“ Podgorica
* JU OŠ „Mihailo Žugić“ Pljevlja
* JU OŠ „25. maj“ Rožaje
* JU OŠ „Lubnice“ Berane
* JU OŠ „Bratstvo jedinstvo“ Pljevlja
* JU OŠ „Aleksa Bećo Đilas“ Bijelo Polje
* JU SMŠ „Braća Selić“ Kolašin

Sufinansiranjem sa Ministarstvom sporta i Opštinom Bijelo Polje završena je rekonstrukcija fiskulturne sale u:

* JU OŠ „Marko Miljanov“ Bijelo Polje.

Iz tekućeg budžeta Ministarstva prosvjete u 2019. godini izvršena je rekonstrukcija sljedećih objekata:

* JU OŠ „Hajro Šahmanović“ Plav izgradnja sporstkih terena;
* JU OŠ „Hajro Šahmanović“ Plav izgranja nove škole područne ustanove u Vojnom selu, Plav;
* JU OŠ „Džafer Nikočević“ Gusinje izgradnja sportskih terena – sufinansiranje sa Fondacijom Gusinje iz Njujorka;
* JU SMŠ „Mladost“ Tivat, zamjena fasadne bravarije;
* JU OŠ „Rifat Burdžović Tršo“ Bijelo Polje rekonstrukcija Područne ustanove Trubina;
* JU OŠ „Boško Buha“ Pljevlja rekonstrukcija kotlarnice;
* JU OŠ „Braća Labudović“ Nikšić rekonstrukcija kotlarnice;
* JU OŠ „Bratvo Jedinstvo“ Rožaje rekonstrukcija kotlarnice;
* JU SMŠ „Danilo Kiš“ Budva rekonstrukcija krovnog pokrivača;
* JU OŠ „Bratvo Jedinstvo“ Pljevlja rekonstrukcija krovnog pokrivača;
* JU Gimnazija „Tanasije Pejatović“ Pljevlja rekonstrukcija fiskulturne sale i toaleta;
* JU OŠ „Maksim Gorki“ Podgorica adaptacija fiskulturne sale i stepeništa.

# OBLAST FINANSIRANJA RADA OBRAZOVNO-VASPITNIH USTANOVA I INVESTICIJA

Služba finansija Ministarstva prosvjete u toku 2019. godine realizovala je sljedeće aktivnosti:

* Sve obaveze po osnovu poreza i doprinosa na isplaćene neto zarade u 2019. godini su u potpunosti plaćene.
* Obaveze iz Granskog kolektivnog ugovora za oblast prosvjete koje se odnose na 0,2% uplate za Sindikat, kao i uplata od 5% na regres realizovane po svim programima.
* Zahtjevi po osnovu otpremnina za odlazak u penziju i pomoći za slucaj smrti člana uže porodice, kao i stručni ispiti, su svi realizovani.
* Ugovor prema Zadruzi „Solidarno“ u iznosu 350.000,00 je izmiren u cjelosti. Novi Sporazum je potpisan 2. decembra 2019. godine i obaveza Ministarstva je uvećana za 100.000,00 eura što znači da je ukupna obaveza od 2020. godine 450.000,00 eura, dok je obaveza Ministarstva finansija 250.000,00 eura.
* Program stručnog obrazovanja obuhvatio je 1.699 pripravnika Uprave za kadrove i 1.597 pripravnika Zavoda za zapošljavanje i uplata je izvršena u potpunosti za svih 9 mjeseci.
* Isplaćeno je 19 zaposlenih po sporazumnom raskidu radnog odnosa u iznosu od 188.302,00 eura.
* Isplaćene su jubilarne nagrade za period 2018. i 2019. godina u ukupnom iznosu 374.309,00 eura.
* Sindikatu prosvjete je uplaćeno 80.000,00 eura na ime isplate troškova za zaposlene koji imaju troškove prevoza.
* U toku decembra mjeseca isplaćena je nadoknada po osnovu razlike za radnu knjigu u neto iznosu od 630.647,00 eura odnosno 899.933,00 eura u bruto iznosu. Isplaćena kamata iznosi 258.164,00 eura.
* Neizmirene obaveze iznose 1.172.000,00 eura i odnose se većinom na obaveze prema javnim preduzećima na ime duga za električnu energiju i komunalne usluge.

# NACIONALNI OKVIR KVALIFIKACIJA

U 2019. godini donijeta je Odluka o osnivanju Savjeta za kvalifikacije u trećem sazivu. Konstitutivna sjednica Savjeta za kvalifikacije u trećem sazivu održana je 17. decembra 2019. godine.

Savjet za kvalifikacije je tokom 2019. godine održao 7 sjednica na kojima je usvojeno:

- 55 standarda zanimanja;

- 4 inicijative za razvijanje kvalifikacija nivoa obrazovanja iz oblasti visokog obrazovanja (nivoi VI-VIII);

- 3 inicijative za razvijanje stručnih kvalifikacija: 2 inicijative za razvijanje stručnih kvalifikacija iz oblasti stručnog obrazovanja (nivoi II-V) i 1 inicijativa za razvijanje stručne kvalifikacije iz oblasti visokog obrazovanja (nivoi VI-VIII);

- 65 standarda kvalifikacija: 15 standarda kvalifikacija nivoa obrazovanja i 50 standarda stručnih kvalifikacija.

U skladu sa članom 21 Zakona o nacionalnom okviru kvalifikacija, članovima sektorskih komisija koje su obrazovane Odlukom Savjeta za kvalifikacije od 25. novembra 2015. godine istekao je mandat u trajanju od četiri godine. Savjet za kvalifikacije je, na sjednici održanoj 17. decembra 2019. godine, imenovao nove članove i predsjednike sljedećih sektorskih komisija: Sektorske komisije za zdravstvo i socijalnu zaštitu, Sektorske komisije za poljoprivredu, prehranui veterinu,Sektorske komisije za turizam, trgovinu i ugostiteljstvo,Sektorske komisije za inženjerstvo, proizvodne tehnologije (mašinstvo i obrada metala, elektrotehnika i automatizacija i dr.), Sektorske komisije za građevinarstvo i uređenje prostora, Sektorske komisije za ekonomiju i pravo i Sektorske komisije za saobraćaj i komunikacije.

Sektorske komisije su savjetodavna i stručna tijela koja se formiraju na bazi partnerstva i čine ih predstavnici organa državne uprave nadležnog za taj sektor kvalifikacija, udruženja poslodavaca, udruženja zaposlenih u tom sektoru kvalifikacija, univerziteta, odnosno samostalne ustanove visokog obrazovanja, Centra za stručno obrazovanje, odnosno Zavoda za školstvo ili druge obrazovne institucije, Ministarstva prosvjete i odgovarajućeg tijela nadležnog za određene profesije (Inženjerska, Ljekarska komora i dr.). Sektorske komisije kontinuirano analiziraju stanje i tendencije na tržištu rada, kao i potrebe tržišta rada unutar svog sektora.

**Sektorska komisija za inženjerstvo, proizvodne tehnologije** (mašinstvo i obrada metala, elektrotehnika i automatizacija i dr.) tokom 2019. godine održala je jednu sjednicu. Komisija je u 2019. godini pripremila novi prijedlog Klasifikacije kvalifikacija, sa izmjenama u dijelu koji se odnosi na podjelu podsektora na oblasti.

**Sektorska komisija za poljoprivredu, prehranu i veterinu** održala je 5 sjednica na kojima je usvojeno: 6 standarda zanimanja, 8 standarda kvalifikacija i 2 inicijative za razvijanje kvalifikacija nivoa obrazovanja.

**Sektorska komisija za zdravstvo i socijalnu zaštitu** održala je 5 sjednica na kojima je usvojeno: 2 inicijative za razvijanje stručnih kvalifikacija, 4 standarda zanimanja i 6 standarda kvalifikacija.

**Sektorska komisija za društvene nauke** održala je 6 sjednica. U skladu sa Akcionim planom, Sektorska komisija je tokom 2019. godine pripremala dokument Profil sektora Društvene nauke.

**Sektorska komisija za usluge** u 2019. godini održala je tri sjednice i usvojila jedan standard zanimanja i tri standarda kvalifikacije od kojih su dva sa prilagođenim izvođenjem i dodatnom stručnom pomoći za učenike sa poremećajem sluha i govora.

**Sektorska komisija za ekonomiju i pravo** održala je jednu sjednicu na kojoj je usvojila jednu inicijativu za razvijanje stručne kvalifikacije i jedan standard zanimanja.

**Sektorska komisija za turizam, trgovinu i ugostiteljstvo** održala je dvije sjednice, usvojila je četiri standarda zanimanja i jedan standard kvalifikacije nivoa obrazovanja sa prilagođenim izvođenjem i dodatnom stručnom pomoći za učenike sa poremećajem sluha i govora.

**Sektorska komisija za humanistiku i umjetnost** održala je tri sjednice na kojima je usvojen dvadeset jedan standard zanimanja i dvadeset tri standarda kavalifikacija od čega su dva standarda kvalifikacija nivoa obrazovanja i dvadeset jedan standard stručne kvalifikacije.

**Sektorska komisija za interdisciplinarna područja** održaja je tri sjednice na kojima je usvojila jednu inicijativu za razvijanje kvalifikacije nivoa obrazovanja iz oblasti visokog obrazovanja, tri standarda zanimanja i četiri standarda kvalifikacija od čega jedan standard kvalifikacije nivoa obrazovanja i tri standarda stručne kvalifikacije.

**Sektorska komisija za rudarstvo, metalurgiju i hemijsku industriju** održala je četiri sjednice na kojima je usvojila pet standarda zanimanja i sedam standarda kvalifikacija (dva standarda kvalifikacije nivoa obrazovanja i pet standarda stručnih kvalifikacija).

**Sektorska komisija za građevinarstvo i uređenje prostora** održala je tri sjednice na kojima je usvojila je deset standarda zanimanja, trinaest standarda kvalifikacija (tri standarda kvalifikacije nivoa obrazovanja i deset standarda stručne kvalifikacije).

**Sektorska komisija za obrazovanje i osposobljavanje** održala je tri sjednice i usvojila jednu inicijativu za razvijanje kvalifikacije nivoa obrazovanja, Izvještaj o radu za 2018. godinu, kao i Akcioni plan za 2019. godinu. Sektorska komisija je radila na redvidiranju dokumenta Profil sekora obrazovanje i osposobljavanje.

**Izvještaj Komisije za dodjelu višeg zvanja nastavnicima/cama u 2019. godini**

Komisija za dodjelu višeg zvanja nastavnicima/cama, od maja 2019. godine, radi u novom sazivu čiji su članovi predstavnici Zavoda za školstvo, Centra za stručno obrazovanje, Ispitnog centra i Ministarstva prosvjete.

U skladu sa Pravilnikom o vrstama zvanja, uslovima, načinu i postupku predlaganja i dodjeljivanja zvanjanastavnicima Komisija Ministarstva donijela je odluku o dodjeli **317 zvanja nastavnicima/cama** u predškolskim ustanovama, osnovnim i srednjim školama i to: **166 nastavnika – mentora; 93 nastavnika – savjetnika; 49 nastavnika – višeg savjetnika i 9 nastavnika – istraživača. Dodjela višeg zvanja** doprinosi prepoznavanju najkvalitetnijih nastavnika/ca i daje snažnu podršku njihovom profesionalnom razvoju koji presudno utiče na kvalitet obrazovno-vaspitnog procesa u školama i vrtićima.

# OCJENA STANJA

U toku 2019. godine Ministarstvo prosvjete radilo je na stalnom praćenju i unapređenju kvaliteta obrazovno-vaspitnog procesa na svim nivoim obrazovanja. Sve aktivnosti Ministarstva bile su usmjerene na obezbjeđivanje mogućnosti da svi koji su uključeni u obrazovno-vaspitni proces razviju ključne i stručne kompetencije potrebne za nastavak obrazovanja ili za uključivanje na tržište rada i aktivno građanstvo.

Rad Ministarstva prosvjete u 2019. godini odnosio se na: realizaciju Programa rada Vlade za 2019. godinu i zaključaka Vlade; donošenje normativnog okvira; utvrđivanje i vođenje politike razvoja obrazovno-vaspitnog sistema Crne Gore; sprovođenje upravnih postupaka u oblasti priznavanja inostranih obrazovnih isprava; izdavanja licenci za rad ustanovama predškolskog, osnovnog, srednjeg i visokog obrazovanja i organizatorima obrazovanja odraslih i licenci za izvođenje novih obrazovnih programa; izdavanje propisanih saglasnosti; stručne i administrativne poslove za Nacionalni savjet za obrazovanje, Savjet za kvalifikacije i Savjet za visoko obrazovanje; finansiranje rada obrazovno-vaspitnih ustanova, te brojne projekte koji za cilj imaju sticanje kvalitetnih i primjenljivih znanja, sa akcentom na digitalizaciju, umjetnost i sport, u skladu sa propisima.

U cilju nagrađivanja najboljih u sistemu obrazovanja iz Fonda za kvalitet i talente Ministarstvo je obezbijedilo iz Budžeta 500.000 eura. Nagrađeno je 526 najboljih nastavnika i učenika i time smo nastavili da na transparetan i institucionalizovan sistem ističemo najbolje.

U 2019. godini povećan je za 6,5 % obuhvat djece u predškolskim ustanovama.

U saradnji sa Britanskim savjetom uvedeni su mikrobit računari u crnogorske škole.

Projekat Britanskog savjeta „Nastavnik za 21. vijek” primjenjuje sistemski pristup razvoju nastavnog kadra, kao i osnivanje mikrobit klubova i njihovo opremanje u svim osnovnim školama u Crnoj Gori, stvarajući preduslove za razvoj potrebnih znanja za 21. vijek na sistemski i održiv način.

U 2019. godini donijet je Program za suzbijanje vršnjačkog nasilja s Akcionim planom za period 2019-2021. godine.

U četiri srednje škole u 2019. godini realizuje se „Program za mlade“ - Specijalne Olimpijade kroz opremanje škola za formiranje školskih sportskih inkluzivnih timova, promocije, radionice sa učenicima (u partnerstvu sa UNICEF-om).

Nastavljena je tendencija interesovanja učenika za upis u u obrazovne programe u trogodišnjem trajanju koji vode direktno na tržište rada, koji su na tržištu rada prepoznati kao deficitarni. Za školsku 2019/2020. godinu dodijeljena je 271 stipendija učenicima prvih razreda stručnih i mješovitih škola koji se obrazuju po obrazovnim programima u trogodišnjem trajanju za 22 obrazovna programa. Učenicima drugog razreda dodijeljene su 282 stipendije, učenicima trećeg razreda 108 stipendija.

U maju 2019. potpisan je prvi put Ugovor o finansiranju između Vlade Crne Gore i Univerziteta Crne Gore, na period od tri godine. Novi ugovorni model finansiranja treba da omogući unapređenje svih komponenti na Univerzitetu, uključujući posebno one koje se odnose na kvalitet, odnos broja studenata i broja profesora, i da obezbijedi metodlogiju utvrđivanja cijene koštanja studenta. Ugovor se odnosi na tri studijske godine, odnosno 2019/2020, 2020/2021. i 2021/2022.

Donošenjem Zakona o akademskom integritetu, koji doprinosi osim promocije načela akademskog integriteta i unapređenje kvaliteta u visokom obrazovanje. U skladu sa Zakonom Vlada Crne Gore je imenovala Etički komitet koji će obavljati poslove na očuvanju, unapređenju, zaštiti i promociji akademskog integriteta i prevenciji svih oblika kršenja akademskog integriteta. Univerzitet Crne Gore je dosadašnji Sud časti zamijenio Etičkim odborom septembra 2019. godine.

Realizovan je osmu godinu zaredom Programstručnog osposobljavanja lica sa stečenim visokim obrazovanjem. Poslodavci su iskazali izuzetno veliko interesovanje za Program, što je rezultiralo oglašavanjem 11.613 slobodnih mjesta za stručno osposobljavanje, dok ukupan broj lica sa stečenim visokim obrazovanjem koja su se prijavila za učešće u Programu 3.242.

Od 2019. godine su znatno povećana izdvajanja sredstava za stambene potrebe zaposlenih u prosvjeti za naredne tri godine i za ove namjene se izdvajaju sredstva od 700.000 eura godišnje, dok se za stambene potrebe zaposlenih u studentskim i učeničkim domovima izdvaja 70.000 eura godišnje.

Posebna pažnja posvećena je obnovi školske infrastrukture. Realizovano je ili započeto više miliona investicija u obrazovnu infrastrukturu. U toku 2019. godine završeni su radovi na izgradnji 3 nova objekta: Likovna akademija na Cetinju, SMŠ Golubovci i vrtić u Tuzima. Započeta je izgradnja na 3 objekta u Ulcinju, Bijelom Polju i Pljevljima. Takođe je rekonstruisano preko 15 obrazovno-vaspitnih objekata, dok je izgrađeno ili rekonstruisano 5 objekata na školskoj sportskoj infrastrukturi.

Nastavljene su aktivnosti na izradi i sprovođenju strateških dokumenata, realizaciji značajnih projekata, kampanja i bilateralne saradnje u oblasti obrazovanja i vaspitanja.

Problemi uočeni u izvještajnom periodu odnose se na: nedovoljne prostorne kapacitete obrazovno-vaspitnih ustanova, posebno predškolskih, nedovoljnu uključenost djece iz najosjetljivijih grupa u predškolsko vaspitanje i obrazovanje, veliki broj škola s malim brojem učenika, posebno na seoskom području, nemogućnost obezbjeđivanja stručnog kadra za rad u školama na seoskom području, nedovoljnu usklađenost upisne politike sa potrebama tržišta rada, finansiranje Univerziteta Crne Gore itd.

**PROCENAT REALIZACIJE PROGRAMA RADA**

Programom rada Vlade za 2019. godinu predviđeno je 5 obaveza Ministarstva prosvjete, od čega je realizovano 3 u roku, pa je procenat ispunjenosti obaveza predviđenih Programom rada Vlade 60%.

Pripremljen je Prijedlog zakona o izmjenama i dopunama Zakona o priznavanju inostranih obrazovnih isprava i izjednačavanju kvalifikacija, Ministarstvo je angažovalo eksperta kroz HERIC projekat, s ciljem analize uporedne prakse i najboljih preporuka u ovoj oblasti. Na osnovu navedene analize, Ministarstvo je pripremilo Informaciju o stanju u oblasti priznavanja s predlogom novog modela za priznavanje inostranih obrazovnih isprava, koju je Vlada usvojila u julu mjesecu.

Imajući u vidu navedeno, kao i složenost pitanja koja treba da reguliše predmetni zakon, došlo je do prolongiranja usvajanja Prijedloga zakona tako da je predviđen za Program rada Vlade za 2020. godinu.

Donošenje Strategije razvoja visokog obrazovanja u Crnoj Gori (2020-2024), s Akcionim planom za 2020. godinu je odloženo za prvi kvartal 2020. godine.

Razlozi za odlaganje donošenja Strategije su usvajanje završnog Izvještaja o implementaciji važeće Strategije razvoja visokog obrazovanja (2016-2020), kao i angažovanje eksperta kroz Horizontal Facility projekat „Kvalitetno obrazovanje za sve” u saradnji sa Savjetom Evrope.

U dijelu realizacije zaključaka Vlade iz 2019. godine, konstatovano je da je stepen realizacije zaključaka 100%.

U skladu sa Programom rada Ministarstva prosvjete za 2019. godinu bile su predviđene 53 obaveze, od čega je realizovano 37.

**PRIORITETI I MJERE ZA SPROVOĐENJE PROGRAMA RADA U 2020. GODINI**

Ovu godinu obilježiće do sada najveći nivo kapitalnih ulaganja u sistem obrazovanja, kroz gradnju obrazovnovaspitnih ustanova.

Zahvaljujući saradnji sa Evropskom investicionom bankom, Bankom za razvoj savjeta Evrope i KFW bankom započet je najveći investicioni ciklus u oblasti infrastrukture do sada, koji je na nivou oko 100 miliona eura.

Takođe, biće stvorene pretpostavke za dodatnu zaštitu našeg tržišta rada od pojedinih manje kvalitetnih diploma, za realizaciju projekta digitalnih učionica, za osnivanje Istraživačkog centra za talente, a i počeće i realizacija Fonda za dualno obrazovanje i Fonda za podršku naučnoistraživačke djelatnosti na Univerzitetu Crne Gore.

Biće realizovana nabavka 30 školskih vozila vrijednih oko 2 miliona eura, kao i opremanje škole računarskom opremom i školskim namještajem, kao i opremom za srednje stručne škole.

Programom rada Ministarstva za 2020. godinu predviđeno je: u tematskom dijelu 17 obaveza, u normativnom dijelu 5 obaveza, kao i 12 ostalih obaveza koje se odnose na konkurse.